Igor Šimeg

Životopis

Študoval na gymnáziu v Banskej Bystrici, dnes Gymnázium Andreja Sládkoviča (1973 – 1977). Roku 1981 absolvoval štúdium herectva na VŠMU v Bratislave. Od 1981 sólista spevohry NS v Bratislave. Spočiatku predstaviteľ menších charakterových postáv, neskôr veľkých hereckých charakterových postáv s výraznejším zástojom speváckej zložky.
Absolvoval VŠMU v Bratislave a štúdium réžie na JAMU v Brne (Česko), prijal stály angažmán na Novej scéne v Bratislave. Venuje sa herectvu, réžii, scénografii, písaniu scenárov a pedagogickej činnosti.
Stal sa jedným z piatich zakladajúcich profesorov hudobno-dramatického odboru na Konzervatóriu v Bratislave a zakladateľom muzikálového štúdia Musical Actors.
Svoj oficiálny režijný debut absolvoval mimoriadne úspešnou sériou zábavných show Rýchlokurz geniality, pôvodného detského muzikálu Chlapci z Pavlovskej ulice. Režijne stál tiež pri slávnostnom otvorení dnes už legendárneho Štúdia L+S s celovečerným galaprogramom a hosťami Máriou Kráľovičovou, Jánom Lehotským, Pavlom Hammelom, Jozefom Benedikom a ďalšími.
Je tiež autorom ojedinelého multimediálneho projektu Slovakia for the World v rámci ktorého absolvoval pracovné a reprezentačné cesty po USA, Kanade a Japonsku.
Na Novej scéne stvárnil do tridsať postáv najmä veľkých postáv svetového muzikálového a operetného repertoáru, My fair lady, Can-can, Noc v Benátkach, Čardášová princezná, Cigánsky barón, Kráľ bláznov, Zo života hmyzu, Cyrano z predmestia, Cigáni idú do neba a mnoho ďalších, absolvoval viacero úspešných turné so spevohrou NS – Taliansko, Rakúsko, Nemecko.
Deväťdesiate roky mu tiež priniesli detskú live talk show Tak i tak v Slovenskej televízii, režijnú, scénografickú a autorskú spoluprácu na pôvodnom slovenskom muzikáli Baby baby Vaša Patejdla, a mnoho spoluprác v oblasti reklamy a marketingu.
Realizoval cyklický projekt dvadsiatichpiatich československých Cililinkových rozprávok pre Slovenský inštitút v Prahe s hudobnou a javiskovou spoluprácou Ondřeja Brzobohatého, tri ročníky galaprogramov Pánu učiteľovi z lásky s celou plejádou umeleckých špičiek slovenského showbiznisu – Sisa Sklovská, Alena Heribanová, Iveta Malachovská, Dara Rolins, Miro Žbirka, Elán, Pavol Habera, Orchester Gustáva Broma, Helena Vondráčková, Miloš Bubán, Beáta Dubasová, …
Nové milénium odštartoval okrem iného aj ako režisér a scénograf s galashow desiateho výročia Close Harmony Friends Light a poetickým tv filmom s hudbou Svetozára Stračinu – Vianočný dar lásky s hercami Zuzanou Kanócz a Milanom Ondríkom.
Spolupráca s banskobystrickou AU FDU (SR) vyvrcholila sériou inscenácií Na skle maľované – s hudobnou spoluprácou Igora Timka, Sex noci svatojánskej a Mizantropiáda s Katkou Ivankovou, Kristínou Sihelskou, Annou Pagáčovou, Emilom Píšom, Vladom Kivaderom, Jánom Jakabom a hudbou Richarda Gašperana.
Ostatné dva roky intenzívne spolupracuje najmä s televíznymi spoločnosťami – pre TV JOJ tvoril projekt Mojito, pre TV Pohoda realizoval autorský projekt Zmena je život. Realizoval tiež päť pôvodných interaktívnych rozprávkových príbehov pre deti v rámci Design factory collage – Ako sa Guľko Bombuľko chcel stať guľovým bleskom, Dunajský poklad, a Svätomikulášsky dar lásky a ďalšie. 
Režijne a scenáristicky spolupracoval na dvoch ročníkoch renomovaného Bratislavského bálu, Majstrovstiev Slovenska vo fitnes, na projekte ocenení Cena ASB, muzikálovej show Mr. Muzikál s Majdou Pavelekovou,  zábavnej show High Life s Miškou Majerníkovou, Aďou Kiráľovou, Veronikou Koščovou, Richardom Gašperanom a ďalšími.
Ostatnou divadelnou postavou bol Vernon Gersh v muzikáli Každý má svojho Leona s Karin Olasovou, Jarmilou Hittnerovou v divadle Wüstenrot. 
Pravidelne spolupracuje pri tvorbe aj realizáciách rôznych kultúrnych a spoločenských aktivitách firiem ako scénograf, kreatívec a režisér.

Ocenenia

Je držiteľom ocenení Literárního fondu, Bronzového klinca – ocenenie Klubu reklamných agentúr Slovenska, Slovak Gold a Zlatej pečate
Realizácie: STV, TV JOJ, divadlo Nová scéna Bratislava, Slovak institute Praha, ZSE, E.ON, ASB Jaga group, Majstrovstvá Slovenska vo fitnes, Teátro Wűstenrot, Fakulta dramatického umenia Akadémie umení v Banskej Bystrici, Design factory, …

Filmografia – výber

Predstaviteľ zväčša rozprávkových postáv vo viacerých tv inscenáciách najmä pre deti a mládež – Kto odhodil – detektív Postrach zlodejov,  r. Lucia Šebová, Zlatná krajina – najmladší brat, r. Ján Chlebík, Čertovo vrece – r. Ľubo Kocka, Zázračná rosa – kráľovič, r. Ján Chlebík, Anjel milosrdenstva – r.Miloslav Luther, Tak i tak – live talk show – r. Igor Šimeg, Horska sluzba – boss, r.Ľubo Kocka,...
roky 80. 
Chlapci z Pavlovskej ulice – réžia, pôvodný slovenský detský muzikál
Milovaný Celimare – pohybová spolupráca, herecký výkon, r. Ľubo Kocka
Čertovo vrece – pohybová spolupráca, choreografia, r. Ľubo Kocka
Mediteránske rozprávky – píšťaľkár, Predrag, pohybová spolupráca, choreografia, r. Ľubo Kocka, Dobrodružství kriminalistiky – herec, r. Antonín Moskalyk
roky 90.Tak i tak – live talk show – moderátor, réžia, Anjel milosrdenstva – ľúbostná dráma, herec, r. Miloslav Luther, Horolezecká trilógia – herec, r.Ľubo Kocka
po roku 2000.Vianočný dar lásky – tv film, scenár, réžia
Mojito – spoločenský magazín, réžia